بداية الرواية كانت مشجعة جدا في كتاب درويش و حكاية رامي لكن بعد كده الرواية بدأت تبقى ملهلهة و مملة في بعض أجزائها فمثلا حكاية سلمى الحكاية الأخيرة في الرواية حسيتها مملة مع إني كنت منتظر منها كتير .. هل الرواية نجحت في تقديم و تقريب صورة المهاجرين ليا ؟؟ نوعا ما .. طول الرواية و كلام نجيب سرور من ديوان لزوم ما يلزم بيرن جوايا ... قبلا أتذكر ؟ قلت : لن أشتاق يوما أن أعود . ها أنت يأكلك الحنين ، تلوعك الأشواق ، ليتك كنت تدري. ما العذاب ، ما البعد ، ما المنفى ، إذن لأخذت في يوم الرحيل .. زادا لغربتك المريرة حفنتين من التراب . يا مصر .. يا وطنى الحبيب . يا عش عصفور رمته الريح في عش غريب ،. يا مرفأى .. آت .. أنا آت ولو في جسمى المهزول آلاف الجراح ،. وكما ذهبت مع الرياح ... يوما .. أعود مع الرياح . كنت منتظر يرجع تاني لحكاية درويش كنت شايف إن ممكن يطلع منها عمل روائي بديع لكن خيب ظني .. مش عارف ليه كنت بقارن الرواية جوايا بشيكاغو تقريبا نفس الظروف . التكنيك اللي اتكتبت بيه الرواية هو التكنيك المفضل بالنسبة لي سواء في الأفلام أو في الروايات ... لنا عودة مع عزالدين شكري :
reviews (hotels, books, movies, products and a few airlines)